annali swiegers – Page 18 – An-folding…
Ek het al hierdie storie ge-storie! Of stukke van hom…my hart is maar nog steeds dieselle! Ek hou nie van teleurstelling nie…ek is kleinserig! Kleintyd al gehoor, die kind moenie lang hare he nie want sy is te kleinserig vir uitborsel van die bos hare. Dis nie net my hare nie, ek is veral kleinserig by my hart se kant. Sensitief het die slim mense gese, ouma Alida het sommer gese ek is liggeraak…! Oukei… wat ek eintlik wil se is ek hou nie van hierdie groot dae met rooi harte en rooi neuse en rooi kepse en dan die wat hulle moedersdag en so noem nie. Dis nou opstel vir flenter hart sindroom! Ek hou meer van my Mad vriendin se manier om op 'n gewone woensdag met 'n tjoklit an te kom en dan te vra…wannir verjaar jy nou weer, maar anyway ek dink jys 'n fab friend! Dis baie beter. Ek en die virgo het aardige goete oorgekom op Valentine's dag…nou het ek die verdomde dag gefire! Voetsek het ek vir hom gese…arme virgo moet nou maar saam suffer! Nie dat sy nie haar input gelewer het nie…sy het!!
Want….!!! Die ding is so…die lewe is nie 'n mens se speelmaat nie! Hy bring allerlei, hy maak wilde danse en hy kan ongeskiktelik omgaan met 'n mens. As jy dan sekere expectations het kan jy mos nou weet dit gaan op 'n aardigheid uitloop! En wie het nou krag vir dit?
Dis hoekom ek goed aan my hart vasmaak soos die onverwagse oomblikke wat Leonard Cohen se, I am your man speel, en ek en die virgo in ons posseel huisie mekaar vat en skuifel dans, want dis al plek wat daar is tussen die hoenderkos en die varkiekos, maar as ek in haar oe kyk dan het ek nie 'n Valentine's dag of kaart nodig om seker te weet nie. Ek sien mos….! Die ou oom het nie verniet gese, sien is glo…voel is wragtag!
May you never miss the moments, the special love moments…al is dit in die middel van nerens!
Gister was beter?
February 8, 2016 · 2 Comments ·
Die Virgo lees vir my voor…allerlei van toe mens nog outydse tapes gebruik het, groot batterye vir die radio, 'n lekker outydse emalje pie-pot! En die dink loop sy eie pad! Ja…ek ken al daai…en ja hulle het hulle eie lekker memories!
Vandag is my ander liefste virgo skoonsus stukkend, die ou Ram het mos aangeloop hemel toe en dis vandag hulle 48e huweliksherdenking. Sy sit ook met die sak memories…pak hulle een, een uit en huil en lag gelykertyd!
My ou moeder het altyd gese as jy die kinders onder een kombers kan toemaak het jy noggie moeilikheid nie…hel dis waar!
En ek gaan deur die fotos vir 'n annerlike rede en kom af op my eie virgo so 7 jaar gelede, dit bring lekker memories maar dit bring ook die onthou van die stuk woestynpad wat ons albei met wit koppe gelos het.
Nou wonder ek oor die bybel wat se die mens wat se dit was lank terug beter praat nie uit wysheid nie! En ek sien hom! Ons het mos maar 'n manier om net die lekker te onthou…die sleg raak weg in die gleuwe. Dis goed..! Ek dink nie ons is gebou om die sleg te dra nie, dis doring-rig en dit maak flenters as jy hom bly saamdra oor die skouer.
En dit maak dat ek op hierdie nuwe Maan-dag in Aquarius stop en kyk…! Vandag is nie perfek nie, maar ek glo as ek oor 10 jaar terugkyk sal ek oor hom ook blywees! Soos wat ek bly is oor die tyd toe ek 'n bottel coke vir 9 sent kon koop, dis nou as jy nie 'n empty gehad het nie. As jy 'n empty gehad het was dit 6 sent. Dit was nie 'n liter nie, daai tyd was dit nog iets soos 750ml. My mamma het my met 10 sent na die chinees op die hoek gestuur en dan moes ek 'n brood koop vir 9 sent en ek kon vir my 2 wilson toffies of 4 chappies koop met die sent wat oorgebly het. Was dit goeie dae? Natuurlik…maar daar was nog so baie om te beleef anderkant daai tyd.
My liefste virgo skoonsus huil oor sy alleen is, ek is nie! Ek huil oor ek ander moeilikheid het wat sy niks van ken nie….en saam-saam troos ons mekaar sonder dat ons regtig weet! Want ek het wat sy nie het nie en andersom! En ek kyk op en sien my eie witkop Virgo voor die rekenaar sit…dankie Here!! Dankie tog!! En dankie tog vir die wat nie meer onder een kombers kan le nie,maar hulle le my hele hart vol!!
February 3, 2016 February 3, 2016 · 2 Comments ·
Gister gee ek vir een van my liefmense raad! Ek luister die storie en ek sien die ding duidelik…! Ek se vir haar dat daar 'n patroon is, dis dan wragtag 3 mense wat haar op dieselfde manier treiter, of is dit inspire? Ja se sy, sy wil hulle almal op hulle plekke sit, sy sal haar nie so laat boelie nie. Sy sal nie toelaat dat hierdie aardigheid seevier nie.
En ek weet in my diepste hart dis nie so eenvoudig nie. Ons leef in 'n upside down kingdom…'n striving towards higher consciousness, dinge is nie meer so eenvoudig soos kom ek vat 'n plank en slaan jou dat jy doodstil sit nie…wel…nie dat ek nie dikwels die waarde daarvan insien nie. Of selfs die ernstige behoefte moet onderdruk nie.
Maar mens begin mos by jou eie les! Hand in eie boesem…mens kyk nie 1e na hoe jy die ander moet leer nie want dan mis jy dalk die oorwinning oor jou eie manhaftige ego! En so spring die storie van Jesus se ander wang weer in my kop! Die feit is Hy het sy ander wang gedraai uit krag, nie uit swakheid nie. Moerse verskil! Hy kon daai ene wat hom geklap het sonder 'n plank laat doodstil sit het en Hy het Hom ingehou! En ek begin besef dat jy met jou reaksie of liewer jou nie-reaksie 'n teacher en terselfdertyd student is. And the best teacher is after all a student! Se ek toe vir die liefmens, hou jou in! Die virgo se die woorde is bounce-bounce vir die treiteraar!
En ek weet hoe jy jou energie manage of mis-manage spoel oor na die om jou! En ek onthou my mamma het altyd gese mens kannie alleen baklei nie! Nou-ja, dan is dit sekerlik waar!
En soos die goeters werk, gee ek toe myself al die pad raad, hoor ek wat ek se en weet ek dis eerstens my eie, daai ding wat nou in 3 verskillende broeke voor my staan..daai ding moet nou gebounce word! Want mens kannie ander man se les vir hom met 'n lepel/plank inforseer nie, dis syne en die beste manier vir 'n mens om jou eie te kry is om deur hom te kou! Elke broekdraer is jou teacher, be inspired, wees bly vir dit, haal asem, en raak vry!
In my vorige lewe…nee nie soos in re-inkarnasie nie…soos in lank terug, het my ex altyd gese dis onmoontlik om vir my 'n persent te gee waarvan ek hou! Dit was sleg…almal hou van persente! Die hele uitlating het my laat dink oor persent gee dinge en op 'n dag het ek op die amazing waarheid afgekom…mens moet gee wat die ander wil he of nodig het, nie wat jy wil gee nie, dan, en net dan gee jy vanuit liefde! Anders gee jy oor jouself! En toe die virgo inloop en verstaan wat ek van hou het ek ook verstaan van lief.
Nou kom ek by my storie…iemand het vir my gegee vanuit liefde en was dit nou 'n lekker gift!!
Sy sms my en se: 'Kom saam! Ek wonder eers! Toe dog ek, sjoe…ek het regtig nodig om weg te kom! Vat my wragtag 'n hele 2 weke om oor my eie voorbehoud te kom, die virgo se: 'gaan tog…jy sal dit geniet'! Toe se ek bewerig ja dankie!
Nou wonder ek hoeveel mense het al die voorreg gehad om te hoor dat hy kan kies wat, waar en hoeveel? Dis mos net 'n dromery! Ek het…! Die liewe mens, sys 'n Vis, sy laai my op met haar gerieflike vaartuig en se vir my ek kan se waarheen, ek kan se wat en ek kan kies! En so word ek soos aspoester van ouds weggevoer in 'n lieflike vaartuig met lugversorging na die mooie Kaap, daar word chai gedrink, langs die see geloop, gefliek, geeet en tussenin het ek die wonderlike voorreg om saam met 'n ou siel te kuier! Sy bederf, sy besluit, sy loop voor, sy sorg, sy is 'n fantastiese vriendin! Dankie Vis, jys genoeg en ek sit doodstil en blywees oor jou. Draai die 2 dae om en om in my kies soos 'n nicker-ball, haal hom elke nou en dan uit my mond om te sien watter kleur is hy nou! Hys die kleur van onselfsugtige gee.
January 19, 2016 · 2 Comments ·
Ek het vandag weer so onder die indruk gekom van die sekuriteit en redes vir grense! En grense is so 'n 'baklei teen ding'! Ek het nie 'n natuurlike weerstand of rebellie in my nie…ek dink ek is te bang om aanstoot te gee of miskien opsigtelik te wees! Nee is nie my eerste woord gewees nie, ek moes hom oefen! En ek moes hard oefen, daar was tye wat my binneste al neeee geskreeu het dan het my mond nog steeds ja, dis oukei, moenie worry nie, gese!! Ek is nice! Nee…dis nie 'n brag nie, dis 'n confession. Maaaaar!! Ek raak soos die jare aanstap al hoe meer kere uit nice uit! Die arme virgo kan alles van dit vertel! Mens oefen mos op die liefste een! Skies Virgo!! Dankie vir toelaat dat ek kan oefen!
Nou kom ek by die aanloop tot die uitloop….!
Kom een van my naaste liefstes en vertel dat sy nou moes streep trek en dat sy nou bitter aardig voel want streeptrek is mos soms nooit sonder voorval nie! En die streeptrekkery, en ek praat nou nie van outydse grappies nie, was op 'n plek waar mens eintlik moes vrede en liefde kry! Ag vader! Nou-ja…toe dink ek die saak en kom tot die konklusie dat dit nodig is om 'n heining te he. Ons bly in Suid Afrika, kom nou!! Julle weet mos…! Maar dis ook nie die soort grens wat ek oor skrywe nie, alhoewel dis maar dieselle ding, net met 'n annerlike broek aan.
Ek het agtergekom dat ek mense moet se waar hulle mag in en waar nie! Mense wil altyd op die verkeerde plek in…al voel hulle aardig as hulle eers die grens oorgesteek het, en al voel ek aardig om te se! Nou-ja…dis hoekom mens sekere goed nie toelaat, sekere goed nie se, sekere goed nie aanhoor nie! Want as ek nou gaan staan en stories oor die virgo en die liefmense aanluister, dan maak ek mos nou die grens stukkend en dan moet ek mos weet allerlei gaan daardeur beur en kom aanvang!
Dit kan nie goed wees vir die verhouding nie! So…ek is besig om my grensdraad na te loop, seker te maak dat daar nie gate is nie want ek wil my liefgoed beskerm teen mense wat nie mooi dink oor hulle grensloosheid nie. En sommer op dieselfde tyd hou dit my neus ook duskant die draad en die hek!
January 18, 2016 · 9 Comments ·
Ek kan nie regtig verduidelik hoekom ek skryf nie…maar dit het iets te doen met my sanity! Haha!! Dit is dalk 'n gewaagde uitlating maar ek weet ek voel beter as ek die goed wat in my kop rondloop op papier laat uitloop! Toe ek … Continue reading